Kuva: Moilanen Jukka-Pekka Jono kauppaan kiemurteli ympäri rakennusta Limingantullissa. Kuva: Taina Virolainen Urheilukauppa XXL avasi ovensa Oulussa. Kuva: Moilanen Jukka-Pekka

Urheiluvälineitä ja vapaa-ajan tuotteita myyvän urheilukauppa XXL:n avajaiset vetivät väkeä Oulussa varhain keskiviikkoaamuna.

Aamun ensimmäiset asiakkaat olivat tulleet paikalle puoli viiden aikaan aamulla. Ennen kuutta kaupan edessä oleva jono ylettyi jo pitkälle kaupparakennuksen ympärillä ja parkkipaikka oli viimeistä paikkaa myöten täynnä.

Jonottajien ikähaitari sekin oli laaja. Paikalla oli nuorta ja iäkkäämpää ihmistä. Ihmiset jonottivat rauhallisesti aurinkoisessa kevätaamussa.

Urheiluliike oli varannut telttamajoituksen myös 20:lle, jotka halusivat jonottaa avajaistapahtumaan yön yli. Vantaan Tammiston liikkeessä työskentelevä Antti Matikainen oli tullut Ouluun katsomaan yöpyjien perään.

– Olen pitänyt kaminassa tulta ja katsonut, ja katsonut että kaikki sujuu hyvin, Matikainen sanoo. Hän kertoo, että ensimmäiset yövieraat tulivat tiistai-iltana puoli kahdeksan aikaa.

Kuva: Moilanen Jukka-Pekka

– Otimme tänne 20 ihmisistä. Heille tämä myös sosiaalinen tapahtuma ja haluamme tarjota heille myös elämyksen, kajaanilaislähtöinen Matikainen kertoo.

Markus Stöckell ja Visa Salo olivat viettäneet yön telttamajoituksessa. Yön yli odottaneet asiakkaat pääsettiin sisälle jo viisi minuuttia ennen aamukuutta.

– Yö meni hyvin, ja seurasimme peliä. Nyt mielessä on ämpärit, nuorukaiset naurahtavat.

Jono kauppaan kiemurteli ympäri rakennusta Limingantullissa. Kuva: Taina Virolainen

Limingantien ja Joutsensillan kupeeseen avattu uusi liike kiristää urheilukaupan kilpailua Oulussa entisestään.

– Oulussa kilpailu on kovaa, mutta meille päätös tulla Ouluun oli helppo, sillä alueella on riittävästi asiakaskuntaa, XXL:n toimitusjohtaja Toni Stigzelius sanoo. Hän uskoo, että uuden toimijan myötä urheilukaupan markkinat kaupungissa alkavat olla täynnä.

– Jos vielä tulee uusia toimijoita, tilanne alkaa olla tiukka.

XXL urheiluliike työllistää Oulussa noin 70 työntekijää.

Katso kuvagalleria avajaistunnelmista!